CELEX: C2006/048/16
Language: fi
Date: 2006-02-25 00:00:00
Title: Yhteisöjen tuomioistuimen tuomio, (toinen jaosto)  24 päivänä marraskuuta 2005 , asiassa C-331/04 (Consiglio di Staton esittämä ennakkoratkaisupyyntö): ATI EAC Srl e Viaggi di Maio Snc ym. vastaan ACTV Venezia SpA ym. (Julkiset palveluhankinnat — Direktiivit 92/50/ETY ja 93/38/ETY — Sopimuksen tekemisen perusteet — Taloudellisesti edullisin tarjous — Yleisissä hankintaehdoissa vahvistettujen sopimuksen tekemisen perusteiden noudattaminen — Alakriteerien asettaminen yhdelle yleisissä hankintaehdoissa vahvistetuista sopimuksen tekemisen perusteista — Päätös pisteytyksen painottamisesta — Tarjoajien yhdenvertaisen kohtelun periaate ja avoimuuden periaate)

25.2.2006   
            
            
               FI
            
            
               Euroopan unionin virallinen lehti
            
            
               C 48/8
            
         
      YHTEISÖJEN TUOMIOISTUIMEN TUOMIO,
   (toinen jaosto)
   24 päivänä marraskuuta 2005,
   asiassa C-331/04 (Consiglio di Staton esittämä ennakkoratkaisupyyntö): ATI EAC Srl e Viaggi di Maio Snc ym. vastaan ACTV Venezia SpA ym. (1)
   
   (Julkiset palveluhankinnat - Direktiivit 92/50/ETY ja 93/38/ETY - Sopimuksen tekemisen perusteet - Taloudellisesti edullisin tarjous - Yleisissä hankintaehdoissa vahvistettujen sopimuksen tekemisen perusteiden noudattaminen - Alakriteerien asettaminen yhdelle yleisissä hankintaehdoissa vahvistetuista sopimuksen tekemisen perusteista - Päätös pisteytyksen painottamisesta - Tarjoajien yhdenvertaisen kohtelun periaate ja avoimuuden periaate)
   (2006/C 48/16)
   Oikeudenkäyntikieli: italia
   Asiassa C-331/04, jossa on kyse EY 234 artiklaan perustuvasta ennakkoratkaisupyynnöstä, jonka Consiglio di Stato (Italia) on esittänyt 6.4.2004 tekemällään päätöksellä, joka on saapunut yhteisöjen tuomioistuimeen 29.7.2004, saadakseen ennakkoratkaisun asiassa ATI EAC Srl e Viaggi di Maio Snc, EAC Srl, Viaggi di Maio Snc vastaan ACTV Venezia SpA, Provincia di Venezia, Comune di Venezia, ATI La Linea SpA CSSA:n osallistuessa asian käsittelyyn, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit C. Gulmann (esittelevä tuomari), R. Schintgen, G. Arestis ja J. Klučka, julkisasiamies: D. Ruiz-Jarabo Colomer, kirjaaja: johtava hallintovirkamies M. Ferreira, on antanut 24.11.2005 tuomion, jonka tuomiolauselma on seuraava:
   Julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun neuvoston direktiivin 92/50/ETY 36 artiklaa ja vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/38/ETY 34 artiklaa on tulkittava siten, että yhteisön oikeuden vastaista ei ole se, että hankintalautakunta päättää erityisellä tavalla painottaa hankintaviranomaisen etukäteen vahvistaman sopimuksentekoperusteen alakriteereitä jakamalla tämän perusteen nojalla myönnettävät pisteet näiden alakriteerien kesken, edellyttäen että
   
               —
            
            
               tällainen päätös ei muuta yleisissä hankintaehdoissa määriteltyjä sopimuksentekoperusteita
            
         
               —
            
            
               päätös ei sisällä tekijöitä, jotka olisivat voineet vaikuttaa tarjousten valmisteluun, jos niistä olisi tiedetty tarjouksia valmisteltaessa
            
         
               —
            
            
               päätöstä tehtäessä ei ole otettu huomioon tekijöitä, jotka saattaisivat vaikuttaa syrjivästi johonkin tarjoajista.
            
         
      (1)  EUVL C 239, 25.9.2004.